Materiál na rokovanie pre Mestské zastupiteľstvo v Žiline

Návrh

 VŠEOBECNE ZÁVÄZNÉHO NARIADENIA  
O DANI ZA PSA

Materiál obsahuje:

1.	Návrh na uznesenie
2.	Dôvodová správa
3.	Materiál – návrh VZN o dani za psa

Predkladá:
Ing. Viliam Mikuláš
prednosta Mestského úradu v Žiline

Vypracovala:
Ing. Alžbeta Popluhárová
vedúca odboru ekonomického Mestského úradu v Žiline 

V Žiline dňa 30. 11. 2009

UZNESENIE  mestského zastupiteľstva v Žiline

Návrh na uznesenie:

Mestské zastupiteľstvo v Žiline

I.	schvaľuje

1.	Všeobecne záväzné nariadenie o dani za psa

Dôvodová správa

k návrhu všeobecne záväzného nariadenia o dani za psa

Odbor ekonomický predkladá návrh všeobecne záväzného nariadenia o dani za psa.

Všeobecne záväzné nariadenie o dani za psa je vypracované v súlade so zákonom  č. 582/2004 Z. z.     o miestnych daniach a miestnom poplatku za komunálne odpady a drobné stavebné odpady v znení neskorších predpisov.

V návrhu Všeobecne záväzného nariadenia o dani za psa na rok 2010 oproti roku 2009 sa uskutočnili zmeny, a to najmä:
-	doplnený nový Článok 1 Účel a rozsah úpravy,
-	vypustené písmeno d) z bodu 2 Článku 2 Predmet dane, nakoľko správca dane eviduje aj občanov s ťažkým zdravotným postihnutím, ktorí vlastnia psa a uplatňujú si zníženie dane za psa vo výške 100 %,
-	z VZN na rok 2010 sú vypustené Článok 2 Daňovník a Článok 5 Vznik a zánik daňovej povinnosti, ktoré boli zapracované vo VZN na rok 2009, nakoľko sú tieto skutočnosti presne stanovené v zákone č. 582/2004 Z. z. a nie je potrebné ich opätovne uvádzať vo VZN,
-	doplnený názov Článku 4 Sadzba dane a zníženie dane,
-	v Článku 4 bod 2 sú v tabuľke doplnené mestské časti mesta Žilina a zmeny ročnej sadzby dane podľa návrhu Mestskej rady v Žiline nasledovne :
Časť územia mesta Žilina
	Ročná sadzba dane za jedného psa v eurách	
V rodinných domoch v mestských častiach  mesta Žilina (Bánová, Brodno, Budatín, Bytčica, Mojšová Lúčka, Považský Chlmec, Strážov, Rosinky, Trnové, Vranie, Zádubnie, Zástranie, Závodie, Žilinská Lehota)	3,30	
V rodinných domoch v ostatných mestských častiach mesta Žilina (Bôrik, Hájik, Hliny, Solinky, Staré mesto, Vlčince)	10,00	
V bytových domoch (panelák, bytovka) na území celého mesta Žilina	49,80	
Pes chovaný v podnikateľskom objekte: právnická osoba a fyzická osoba podnikateľ na území celého mesta Žilina	66,40	
-	v Článku 4 bod 3 je nahradené slovo „oslobodzuje“ slovným spojením „poskytuje zníženie dane“ a doplnené slovné spojenie „len za jedného psa“
-	v Článku 4 bod 4 je presne definovaná podmienka zníženia dane len za jedného psa o 50 %, a to u daňovníkov, ktorí k 1. januáru dosiahnu vek 65 rokov a viac, 
-	v Článku 5 bod 2 sú doplnené možné zmeny údajov, ktoré je nutné nahlásiť správcovi dane v prípade ich vzniku v zmysle zákona č. 282/2002 Z. z., ktorým sa upravujú niektoré podmienky držania psov,
-	v Článku 5 bod 3 je v súvislosti s vrátením alikvotnej časti dane doplnené slovné spojenie   „na základe písomnej žiadosti“,
-	v Článku 5 bod 4 sa vypúšťa odvolávka na zákon č. 511/1992 Z. z.,
-	pre lepšiu prehľadnosť doplnený bod 2 v Článku 6, ktorý vznikol rozdelením bodu 1
-	v Článku 6 bod 4 je nahradené slovné spojenie „sú oslobodení“ slovným spojením                „si uplatňujú zníženie dane“,
-	doplnený bod 3 v Článku 7, ktorý určuje spôsob a možnosti platenia dane,
-	pre lepšiu prehľadnosť doplnený bod 4 v Článku 8, ktorý vznikol rozdelením bodu 3,
-	pre lepšiu prehľadnosť prerobené tlačivo Evidenčná karta chovateľa psa (Príloha č. 1): 
o	tlačivo rozdelené na časti, ktoré vyplní daňovník a zodpovedný zamestnanec Mesta Žilina,
o	doplnené Údaje o zákonnom zástupcovi neplnoletého chovateľa psa – v prípade, ak vlastníkom alebo držiteľom psa je osoba mladšia ako 18 rokov,
o	 v časti Údaje o psovi sú možnosti doplnenia údajov, v ktorých daňovníci robili najčastejšie chyby, nahradené pevným počtom okienok namiesto voľného priestoru vpisovania údajov,
-	pre jednoznačné stanovenie zániku daňovej povinnosti prerobené tlačivo Odhlásenie psa (Príloha č. 2): 
o	údaj o doplnení dátumu odhlásenia psa nahradený pevným počtom okienok na vpisovanie údajov namiesto voľného priestoru, 
o	doplnený údaj v prípade predaja alebo darovania psa, ktorý jednoznačne identifikuje budúceho daňovníka dane za psa.

V návrhu rozpočtu mesta Žilina na rok 2010 je predpokladaný príjem dane za psa vo výške          49 000 EUR.

Do pôvodného návrhu VZN o dani za psa Mestská rada v Žiline navrhla doplniť v Článku 4 ods. 3 a ods. 4, že zníženie dane sa poskytuje len za jedného psa. Na zabezpečenie jednoznačnosti pri aplikácii týchto zmien v praxi odbor ekonomický odporúča prijať nasledujúce ustanovenia ako ďalšie odseky doplnené do Článku 4, a to:

5.	V prípade, ak daňovník vlastní v rozdielnych chovných priestoroch viacerých psov, z ktorých mu vyplýva rôzna sadzba dane a tým aj daňová povinnosť, môže si uplatniť zníženie dane len za jedného psa tak, aby splnenie daňovej povinnosti bolo pre daňovníka najvýhodnejšie.

6.	Ak daňovník vlastní viacerých psov, z ktorých mu uhynie v priebehu zdaňovacieho obdobia ten, na ktorého si uplatňoval zníženie dane, bude si môcť v priebehu toho istého zdaňovacieho obdobia uplatniť zníženie dane na ďalšieho psa.

7.	Zníženia dane za psa uvedené v Článku 4 ods. 3  a ods. 4 nie je možné navzájom kombinovať.

Doplňujúca informácia:
V evidencii Mesta Žilina sa ku dňu 30. 11. 2009 nachádza 3542 daňovníkov dane za psa, ktorým bola vyrubená daň za psa za rok 2009,  z toho:
-	 549 daňovníkov si uplatňuje 100 % zníženie dane za psa, z toho 21 daňovníkov (vlastnia 2-3 psov) by sa dotkli navrhované zmeny na rok 2010,
-	416 daňovníkov si uplatňuje 50 % zníženie dane za psa, z toho 6 daňovníkov (vlastnia 2 psov) by sa dotkli navrhované zmeny na rok 2010.

NÁVRH

Všeobecne záväzné nariadeniE

č. ..../2009

o dani za psa 

Mesto Žilina, na základe samostatnej pôsobnosti podľa Článku 68 Ústavy Slovenskej republiky a podľa § 6 ods. 1 a § 4 ods. 3 písm. n) zákona SNR č. 369/1990 Zb. o obecnom zriadení v znení neskorších predpisov a na základe zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, vydáva toto

všeobecne záväzné nariadenie o dani za psa na území mesta Žilina.

Článok 1
Účel a rozsah úpravy

1.	Mesto Žilina, ako správca dane (ďalej len „správca dane“), týmto všeobecne záväzným nariadením upravuje podmienky určovania a vyberania dane za psa na území mesta Žilina.

Článok 2
Predmet dane

1.	Predmetom dane za psa je pes starší ako 6 mesiacov, chovaný fyzickou osobou alebo právnickou osobou.
2.	Predmetom dane za psa nie je:
a)	pes chovaný na vedecké účely a výskumné účely,
b)	pes umiestnený v útulku zvierat,
c)	pes so špeciálnym výcvikom na sprevádzanie nevidiacej osoby.

Článok 3
Základ dane

Základom dane je počet psov.

Článok 4
Sadzba dane a zníženie dane

1.	Správca dane určuje sadzbu dane na jedného psa a kalendárny rok. Takto určená sadzba dane platí pre každého ďalšieho psa u toho istého daňovníka.

2.	Správca dane určuje ročnú sadzbu dane na jedného psa nasledovne:

Časť územia mesta Žilina
	Ročná sadzba dane za jedného psa v eurách	
V rodinných domoch v mestských častiach  mesta Žilina (Bánová, Brodno, Budatín, Bytčica, Mojšová Lúčka, Považský Chlmec, Strážov, Rosinky, Trnové, Vranie, Zádubnie, Zástranie, Závodie, Žilinská Lehota)	3,30	
V rodinných domoch v ostatných mestských častiach mesta Žilina (Bôrik, Hájik, Hliny, Solinky, Staré mesto, Vlčince)	10,00	
V bytových domoch (panelák, bytovka) na území celého mesta Žilina	49,80	
Pes chovaný v podnikateľskom objekte: právnická osoba a fyzická osoba podnikateľ na území celého mesta Žilina	66,40	

3.	Správca dane poskytuje zníženie dane len za jedného psa vo výške 100 % z daňovej povinnosti u občanov, ktorí sú držiteľmi preukazu občana s ťažkým zdravotným postihnutím alebo držiteľmi preukazu občana s ťažkým zdravotným postihnutím s potrebou sprievodcu. 
4.	Správca dane určuje u občanov, ktorí k 1. januáru príslušného zdaňovacieho obdobia dosiali vek 65 rokov a viac, zníženie ročnej sadzby dane len za jedného psa   o 50 %. 

Článok 5
Oznamovacia povinnosť

1.	Daňovník je povinný oznámiť vznik daňovej povinnosti správcovi dane do 30 dní odo dňa vzniku daňovej povinnosti na tlačive Evidenčná karta chovateľa psa (príloha č. 1 tohto všeobecne záväzného nariadenia).
2.	Daňovník je povinný oznámiť správcovi dane všetky zmeny týkajúce sa údajov uvedených v Evidenčnej karte chovateľa psa najneskôr do 30 dní odo dňa, keď tieto skutočnosti nastali, vrátane zmeny adresy daňovníka, zmeny adresy držania, resp. chovania psa a údajov podliehajúcich evidencii psa v zmysle zákona             č. 282/2002 Z. z., ktorým sa upravujú niektoré podmienky držania psov.
3.	Ak daňová povinnosť zanikne v priebehu zdaňovacieho obdobia, daňovník je  povinný písomne, na tlačive Odhlásenie psa (príloha č. 2 tohto všeobecne záväzného nariadenia), oznámiť túto skutočnosť správcovi dane do 30 dní odo dňa zániku daňovej povinnosti. Správca dane vráti daňovníkovi na základe písomnej žiadosti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.
4.	 Správca dane vráti daňovníkovi preplatok na dani za psa, ak je väčší ako 3,31 eur alebo sa tento preplatok, na žiadosť daňovníka, použije na úhradu inej dane. 

Článok 6
Známka pre psa

1.	Po splnení oznamovacej povinnosti je daňovník povinný, za poplatok 1,50 eur, vyzdvihnúť od správcu dane známku pre psa, na ktorej bude uvedené evidenčné číslo psa. Správca dane toto číslo doplní do Evidenčnej karty chovateľa psa.
2.	Daňovník je povinný zabezpečiť, aby pes známku skutočne nosil. Známka je neprenosná na iného psa.
3.	V prípade, že došlo k strate známky, daňovník je povinný správcovi dane túto skutočnosť oznámiť do 14 dní odo dňa jej straty na tlačive Strata známky (príloha č. 3 tohto všeobecne záväzného nariadenia). Správca dane, za poplatok 1,65 eur, vydá daňovníkovi novú známku. 
4.	Ustanovenia tohto článku platia aj pre daňovníkov, ktorí si uplatňujú zníženie dane za psa v zmysle Článku 4 tohto všeobecne záväzného nariadenia. 

Článok 7
Vyrubenie a platenie dane

1.	Správca dane vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru. 
2.	V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia.
3.	Daň za psa je splatná jednorazovo. Je možné ju zaplatiť v hotovosti v pokladni správcu dane alebo prevodom z účtu daňovníka v prospech účtu správcu dane. 

Článok 8
Záverečné ustanovenia

1.	Kontrolu dodržiavania tohto všeobecne záväzného nariadenia vykonáva správca dane prostredníctvom Mestskej polície, poverených zamestnancov mesta Žilina, poslancov Mestského zastupiteľstva v Žiline a hlavného kontrolóra mesta Žilina.
2.	Toto všeobecne záväzné nariadenie bolo schválené Mestským zastupiteľstvom v Žiline dňa ..... a bolo v zákonnej lehote vyvesené na úradnej tabuli mesta Žilina.
3.	Toto všeobecne záväzné nariadenie nadobúda účinnosť 1. januára 2010.
4.	Dňom účinnosti tohto všeobecne záväzného nariadenia sa ruší Všeobecne záväzné nariadenie č. 15/2008 o dani za psa.

..................................................
Ivan Harman
           primátor mesta
											Príloha č. 1
Mesto Žilina

EVIDENČNÁ KARTA CHOVATEĽA PSA

Osobné údaje daňovníka sú v zmysle zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov predmetom daňového tajomstva a môžu byť spracované výlučne na účely daňového konania.        
Vyplní daňovník:
Údaje o CHOVATEĽovi  PSA 
Meno a priezvisko (názov organizácie): .............................................................................................
Rodné číslo (IČO):  ......................................................................................................................................
Adresa trvalého bydliska: ....................................................................................................................
Poštová adresa (ak sa líši od adresy trvalého pobytu) : .......................................................................
Kontakt (pevná linka/mobil): ....................................................................................................................
Číslo preukazu ZŤP : ................................................................................................................................
Preukaz ZŤP je platný do: ...................................................................................................................

Údaje o ZÁKONNOM ZÁSTUPCOVI NEPLNOLETÉHO CHOVATEĽA PSA 
Meno a priezvisko: ..............................................................................................................................
Rodné číslo: ..................................................................................................................................................
Adresa trvalého bydliska: ....................................................................................................................

ÚDAJE O PSOVI
Deň, mesiac a rok od kedy sa pes drží: 
Meno psa: .....................................................................................................................................................
Plemeno: .......................................................................................................................................................
Dátum narodenia psa (vek) : 
Pohlavie (pes, sučka): ..........................................................................................................................
Farba: ...................................................................................................................................................
Tetovacie číslo alebo údaj o čipovaní psa (ak ho pes má): ....................................................................
Adresa, kde sa pes chová (chovný priestor): .......................................................................................
Charakter budovy, kde sa pes chová (panelák, rodinný dom): .............................................................
Skutočnosť, že pes pohrýzol človeka: ....................................................................................................
(bez toho, že by bol sám napadnutý)
Na aký účel sa pes drží: ....................................................................................................................... 

Vyhlasujem, že všetky údaje uvedené v oznámení sú pravdivé a správne a som si vedomý/á právnych následkov nepravdivého alebo neúplného oznámenia.

 V Žiline dňa      							podpis daňovníka         

Vyplní zodpovedný zamestnanec Mesta Žilina:
      Predpis dane za psa: .............................................................................................................................
      Variabilný symbol: ..........................................................................................................................................
      Evidenčné číslo psa (číslo známky): ......................................................................................................      
                                                                          
Príloha č. 2

M e s t o  Ž i l i n a	
O D H L Á S E N I E    P S A	

Meno a priezvisko majiteľa psa:	 	 	 	 	 	 	
Adresa trvalého bydliska:	 	 	 	 	 	 	
									
Rasa psa:		 	 	 	 	 	 	 	
Číslo známky psa:	 	 	 	 	 	 	 	

Dátum  odhlásenia psa:		 	 	 	 	 	 	

(dátum úhynu, eutanázie, straty, darovania, predaja psa)

Dôvod odhlásenia psa:	 	 	 	 	 	 	 	
(úhyn, eutanázia, strata, darovanie, predaj)									
									
Pes predaný, darovaný komu:									

V Žiline dňa ........................				 	 	 	
						Podpis daňovníka	

									

									
									
Príloha č. 3

Mesto Žilina

Strata známky 

	
Meno a priezvisko majiteľa psa: 

	
Adresa trvalého bydliska: 

	
Rasa psa:

Číslo predchádzajúcej (stratenej) známky: 

Dátum straty známky: 

Dôvod   žiadania   o   vydanie   novej   známky  (strata  predošlej  známky,  poškodená 

známka, ...): 

	

            Podpis daňovníka	
V Žiline dňa                                                            

Číslo novej známky: 

Potvrdzujem prevzatie novej známky:  

                Podpis daňovníka